
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του τρόπου λειτουργίας - συγκρότησης και 
εκλογή της Νοσηλευτικής Επιτροπής (Ν.Ο.Ε.) . 1 

Σύσταση προσωποπαγών θέσεων σε υφιστάμενους κλά¬ 
δους και ειδικότητες του Υπουργείου Πολιτισμού σύμ¬ 
φωνα με τις διατάξεις του άρθρου 25 του Ν. 2190/94 . 2 

Σύσταση προσωποπαγών θέσεων σε υφιστάμενους κλά¬ 
δους και ειδικότητες του Υπουργείου Πολιτισμού σύμ¬ 
φωνα με τις διατάξεις του άρθρου 13 του άρθρου 25 Ν. 
2190/94 . 3 


Καθορισμός αριθμού επαναπροσλαμβανομένων υπαλλή¬ 
λων (παρ. 13 του άρθρου 25 του Ν. 2190/94), κατά το 
Β' εξάμηνο του 1996, για την κάλυψη παγίων και διαρ¬ 
κών αναγκών του Υπουργείου Πολιτισμού . 4 

Χαρακτηρισμός ως ιστορικών διατηρητέων μνημείων δύο 
(2) κτιρίων, επί της οδού Αγησιλάου 64 - 68, ιδ. Λάδη 
και Παπαδολιά, στη Σπάρτη, Ν. Λακωνίας . 5 

Χαρακτηρισμός ως ιστορικού διατηρητέου μνημείου του 
κτιρίου στην οδό 'Αγιδος 28 στη Σπάρτη, ιδ. Τρικάκη .. 6 


Χαρακτηρισμός ως ιστορικού διατηρητέου μνημείου του 
κτιρίου ιδ. Ανδρέα Πετράκη, στην Ασή Γωνιά Ν. Χανιών 7 

Χαρακτηρισμός ως ιστορικού διατηρητέου μνημείου του 
κτιρίου ιδ. ΠΙΚΠΑ στις οδούς Χαμαρέτου και Βρασίδου 
82, στη Σπάρτη . . 8 

Χαρακτηρισμός ως ιστορικού διατηρητέου μνημείου του 
κτιρίου ιδ. Αντωνιάδου - Καρπασινού, στην οδό Ξάνθου 
8, στην Μυτιλήνη και ορισμός ζώνης προστασίας ... 9 

Χαρακτηρισμός ως ιστορικού διατηρητέου μνημείου του 
κτιρίου ιδ. Πνευματικού Κέντρου Καλαμωτής, στην Κα¬ 
λαμωτή Μαστιχοχωρϊων Χίου. 10 

Χαρακτηρισμός ως ιστορικού διατηρητέου μνημείου του 
κτιρίου ιδ. Ιωάννη Μπορέτου, στις οδούς Γκορτσολό- 
γου 103, και Κλεομβρότου, στη Σπάρτη ...11 

Παροχή αδείας για την αύξηση με δημόσια εγγραφή του 
Μετοχικού Κεφαλαίου της «Μ.Ι. ΜΑΪΛΗΣ Α.Ε.Β.Ε.» και 
την εισαγωγή των μετοχών της από την παράλληλη 
στην κύρια αγορά του Χρηματιστηρίου Αξιών Αθη¬ 
νών .12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ4α/9594 (1) 

Καθορισμός του τρόπου λειτουργίας - συγκρότησης και 
εκλογή της Νοσηλευτικής Επιτροπής (Ν.Ο.Ε.). 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 115 του Ν. 2071/92 (ΦΕΚ 
123/Α/92). 

2. Τις διατάξεις του άρθρου 27 του Ν. 2081 /92 (ΦΕΚ 154/ 
Α/92) με τις οποίες προστέθηκε στο Ν. 1558/85 νέο άρθρο 
29Α. 

3. Την αριθ. ΔΥ3α/οικ. 158/96 (ΦΕΚ 59/Β/96) απόφαση 
«περί ανάθεσης αρμοδιοτήτων στους Υφυπουργούς Υγείάς 
και Πρόνοιας Φρ. Παπαδέλλη και θ. Κοτσώνη». 

4. Την αριθ. απόφασης Ια της 85ης 0λομ./20.6.1991 του 
Κεντρικού Συμβουλίου Υγείας, αποφασίζουμε: 

Καθορίζουμε τον τρόπο λειτουργίας - συγκρότησης και 
εκλογής της Νοσηλευτικής Επιτροπής (Ν.Ο.Ε.) στα Νοσηλευ¬ 
τικά Ιδρύματα. 

Αρθρο 1 

Συγκρότηση, Λειτουργία και εκλογή 
Νοσηλευτικής Επιτροπής 

Σε κάθε Νοσ/μείο συγκροτείται Νοσηλευτική Επιτροπή 
(Ν.Ο.Ε.) η οποία είναι συμβουλευτικό όργανο της Νοσηλευτι¬ 
κής Υπηρεσίας σε θέματα που αφορούν το σχεδιασμό και 
λήψη αποφάσεως για όλα τα Νοσηλευτικά θέματα. 

Άρθρο 2 
Σύνθεση Ν.Ο.Ε. 

Η ΝΟ.Ε. συγκροτείται όπως παρακάτω: 

α) Από τον Διευθυντή - τρία της Νοσηλευτικής Υπηρεσίας, 
ως Πρόεδρο. 

β) Από έναν Προϊστάμενο Τμήματος από κάθε Νοσηλευτικό 
Τομέα. 

γ) Από ένα Νοσηλευτή - τρία Τμήματος από κάθε Νοση¬ 
λευτικό Τομέα. 

Τα μέλη των περιπτώσεων (β) και (γ) του παρόντος άρθρου 
εκλέγονται με μυστική ψηφοφορία. 

Δικαίωμα υποβολής υποψηφιότητας έχει όλο το Νοσηλευ¬ 
τικό Προσωπικό της ΠΕ και ΤΕ κατηγορίας σ’ αντίστοιχες με 
τη θέση που κατέχουν θέσεις της ΝΟ.Ε. 

Δικαίωμα ψήφου έχει όλο το Νοσηλευτικό προσωπικό όλων 

των κατηγοριών που ανήκει οργανικά στο Νοσηλευτικό 
Ίδρυμα. 

Η ψηφοφορία των μελών της ΝΟ.Ε. γίνεται κατά Τομέα. 

Αρθρο 3 

Γενική Συνέλευση Νοσηλευτικής Υπηρεσίας. 

1. Η Γενική Συνέλευση (Γ.Σ.) της Νοσηλευτικής Υπηρεσίας 
αποτελείται από όλο το Νοσηλευτικό προσωπικό των κατηγο¬ 
ριών ΠΕ, ΤΕ και ΔΕ που υπάγονται οργανικά στη δύναμη του 
Νοσοκομείου. 

2. Η Γ. Σ. συνέρχεται τακτικά και έκτακτα. 

α) Οι τακτικές Γ.Σ. συνέρχονται μια φορά το χρόνο, ύστερα 
από πρόσκληση της ΝΟ.Ε. στην οποία ορίζεται ο χώρος, ο 
χρόνος καθώς και τα θέματα που θα συζητηθούν. Η απόφαση 
γνωστοποιείται στα μέλη της Γ.Σ. δέκα (10) το λιγότερο ημέ¬ 
ρες πριν από την ημέρα σύγκλησης της Γ.Σ. 

β) Έκτακτες Γ.Σ. συγκαλούνται με ευθύνη της ΝΟ.Ε. για 
σοβαρό κατά την κρίση της, θέμα και ύστερα από αίτηση του 
1 /4 όλων των μελών της Γ.Σ. στην οποία αναφέρουν το θέμα 
για το οποίο ζητούν τη σύγκληση της Γ.Σ. 

Στην περίπτωση που τη σύγκληση της έκτακτης Γ.Σ. ζητούν 
το 1 /4 των μελών αυτής, ο Πρόεδρος της ΝΟ.Ε. είναι υποχρε¬ 
ωμένος να ορίσει την ημερομηνία σύγκλησης το αργότερο 
μέσα σε δέκα (10) ημέρες από την ημέρα υποβολής της αίτη¬ 
σης. 

3. Η παρουσία στις Γ.Σ. είναι δικαίωμα αλλά και υποχρέωση 
όλου του Νοσηλευτικού Προσωπικού του Νοσοκομείου και 
αποτελεί υπηρεσιακή αλλά και δεοντολογική υποχρέωση. 

4. Στις Γ.Σ. προεδρεύει ο Πρόεδρος της Ν.Ο.Ε. αναπλη- 
ρού μένος σε πρίπτωση απουσίας από τον Αντιπρόεδρο Α και 
Β αντίστοιχα. Καθήκοντα Γραμματέα εκτελεί ο Γραμματέας 
της ΝΟ.Ε. 

5. Κάθε τρία χρόνια στη Γ.Σ. της Νοσηλευτικής Υπηρεσίας 
γίνεται ο απολογισμός της ΝΟ.Ε. και η εκλογή νέων μελών. 

6. Στις εκλογοαπολογιστικές Γ.Σ. ο Πρόεδρος και ο Γραμ- 
ματέας της Γ.Σ. εκλέγονται με ψηφοφορία από τα μέλη της 
Γ.Σ. 

7. Στις Γ.Σ. όλα τα μέλη έχουν δικαίωμα λόγου και ψήφου. 
Εισηγήσεις και προτάσεις γίνονται πάντα γραπτά. 

8. Στις Γ.Σ. μπαίνει για συζήτηση κάθε θέμα που αφορά τη 
Νοσηλευτική Υπηρεσία και τη λειτουργία του Νοσοκομείου, 
σύμφωνα με την Ημερήσια Διάταξη που καταρτίζει η ΝΟ.Ε. ή 
που προτείνουν τα μέλη που ζητούν τη σύγκληση της έκτα¬ 
κτης Γ.Σ. 

9. Οι αποφάσεις στις Γ.Σ. λαμβάνονται με απλή πλειοψηφία 
των παρευρισκομένων και δεσμεύουν την ΝΟ.Ε. να τις υπο¬ 
βάλλει με μορφή εισήγησης στο Δ.Σ. του Νοσ/μείου. 

Αρθρο 4 

Διαδικασία εκλογής μελών ΝΟ.Ε. 

1. Κάθε τρία (3) χρόνια η Γ.Σ. εκλέγει τα μέλη της ΝΟ.Ε. 
σύμφωνα με τα οριζόμενα στο προηγούμενο άρθρο. 

2. Κατά την πρώτη εφαρμογή, η Γ.Σ. συγκαλείται από τον 
Διευθυντή της Νοσηλευτικής Υπηρεσίας. 

3. Η απόφαση για τη σύγκληση της εκλογικής Γ.Σ. γνωστο¬ 
ποιείται στα μέλη δέκα (10) ημέρες τουλάχιστον πριν από την 
ημέρα σύγκλησης. 

4. Με ευθύνη του Προέδρου της ΝΟ.Ε. καταρτίζεται κατά¬ 
σταση ονομαστική όλων όσων δικαιούνται να πάρουν μέρος 
της Γ.Σ. Αντίγραφο της κατάστασης αυτής διαβιβάζεται στον 
Πρόεδρο του Δ.Σ. του Νοσ/μείου μαζί με την απόφαση σύ¬ 
γκλησης της Γ.Σ. 

5. Κατά την πρώτη εφαρμογή η κατάσταση αυτή καταρτίζε¬ 
ται με ευθύνη του Προέδρου του Δ.Σ. του Νοσ/μείου, που 
αντίγραφό της παραδίδεται στο Διευθυντή της Νοσηλευτικής 
Υπηρεσίας. Ο Διευθυντής της Νοσηλευτικής Υπηρεσίας μετά 
την εκλογή της Εφορευτικής Επιτροπής παραδίδει την κατά¬ 
σταση για την διεξαγωγή των εκλογών. 


6. Η εκλογική Γ.Σ. έχει απαρτία έφόσον παρευρίσκεται το 
50+1 των μελών που έχουν δικαίωμα ψήφου. Εάν δεν υπάρ¬ 
χει απαρτία η Γ.Σ. επαναλαμβάνεται μέσα σε (10) ημέρες σε 
ημερομηνία που έχει οριστεί από την αρχική απόφαση σύ¬ 
γκλησης. Στη δεύτερη Γ.Σ. για να επιτευχθεί απαρτία χρειά¬ 
ζεται ο ίδιος αριθμός μελών. Στην περίπτωση που δεν υπάρχει 
απαρτία, η Γ.Σ. επαναλαμβάνεται για τρίτη φορά, οπότε για να 
υπάρξει απαρτία απαιτείται η παρουσία του 40% των μελών. 
Εάν και στην Τρίτη Γ.Σ. δεν επιτευχθεί απαρτία, η διαδικασία 
επαναλαμβάνεται από την αρχή. 

7. Αφού διαπιστωθεί απαρτία η Γ.Σ. εκλέγει τον Πρόεδρο 
και τον Γραμματέα μεταξύ των μελών της. Μέχρι να εκλεγεί 
το Προεδρείο, προεδρεύει ο Πρόεδρος της ΝΟ.Ε. και κατά 
την πρώτη εφαρμογή ο Δ/ντής της Νοσηλευτικής Υπηρε¬ 
σίας. 

8. Αφού γίνει ο απολογισμός από την επερχόμενη ΝΟ.Ε. 
και τοποθετηθούν τα μέλη της Γ.Σ. γίνεται η εκλογή της Εφο¬ 
ρευτικής Επιτροπής για την διεξαγωγή των αρχαιρεσιών. 

9. Η Εφορευτική Επιτροπή είναι δμελής και τα μέλη της 
εκλέγονται με ανάταση των χεριών, ύστερα από προτάσεις ή 
και αυτοπροτάσεις. 

Σύνθεση Εφορευτικής Επιτροπής. 

α) Ένας Προϊστάμενος Τμήματος ή Τομέα. 

β) Δύο Νοσηλευτές - Νοσηλεύτριες 

γ) Δύο από το Νοσηλευτικό Προσωπικό ΔΕ Κατηγορίας. 

10. Τα μέλη της κατηγορίας α και β εφόσον είναι υποψήφιοι 
δεν μπορεί να συμμετέχουν στην Εφορευτική Επιτροπή. 

11. τα μέλη της Εφορευτικής Επιτροπής εκλέγουν μεταξύ 
τους τον Πρόεδρο της Εφορευτικής Επιτροπής. 

12. Η εκλογή για την ανάδειξη της ΝΟ.Ε. γίνεται μέσα σε 8 
- 20 ημέρες από την ημερομηνία εκλογής της Εφορευτικής 
Επιτροπής, που ορίζεται από τη Γ.Σ. Οι ψηφοφορίες διαρ¬ 
κούν τόσες ημέρες όσοι είναι οι Τομείς της Νοσηλευτικής 
Υπηρεσίας, κάθε ημέρα ένας Τομέας. 

13. Η Εφορευτική Επιτροπή βγάζει ανακοίνωση στην οποία 
αναφέρεται η ημερομηνία που θα διεξαχθούν οι αρχαιρεσίες 
για την ανάδειξη των μελών της ΝΟ.Ε. από κάθε Τομέα. 

14. Οι υποψηφιότητες υποβάλλονται με αίτηση 4 τουλάχι¬ 
στον ημέρες πριν από την ημερομηνία έναρξης των αρχαιρε¬ 
σιών. Η αίτηση υποβάλλεται στην Εφορευτική Επιτροπή. 

15. Η Εφορευτική Επιτροπή καταρτίζει τόσα ψηφοδέλτια 
όσοι είναι οι τομείς της Νοσηλευτικής Υπηρεσίας. 

16. Τα ψηφοδέλτια με τους υποψηφίους της ΝΟ.Ε. έχουν 
δύο στήλες και δύο σειρές. 

-Πρώτη στήλη υποψήφιοι Προϊστάμενοι. 

- Δεύτερη στήλη υποψήφιοι Νοσηλευτές - τριες (Μαίες - 
τές, Επισκέπτριες). 

- Πρώτη σειρά τακτικά μέλη. 

-Δεύτερη σειρά αναπληρωματικά μέλη. 

17. Τα ονόματα στα ψηφοδέλτια της ΝΟ.Ε. γράφονται κατά 
αλφαβητική σειρά. 

Το Νοσηλευτικό προσωπικό του κάθε Τομέα ψηφίζει το 
ψηφοδέλτιο του Τομέα που υπηρετεί. 

Άρθρο 5 
ψηφοφορία 

1. Η ψηφοφορία γίνεται την ημερομηνία που έχει ορισθεί 
από την Γ.Σ. και σε χώρο που ορίζεται από την Εφορευτική 
Επιτροπή. 

2. Η Εφορευτική Επιτροπή ανακοινώνει τον τόπο, χρόνο και 
διάρκεια ψηφοφορίας τρεις τουλάχιστον ημέρες νωρίτερα. 

3. Η ψηφοφορία είναι μυστική και γίνεται με το σύστημα 
της σταυροδοσίας. Κάθε ψηφοφόρος έχει δικαίωμα να βάλει 
σταυρό σ’ ένα υποψήφιο από κάθε θέση. Τα ψηφοδέλτια που 
φέρουν περισσότερους σταυρούς θεωρούνται άκυρα για τους 
υποψηφίους της βαθμίδος που έχει σημειωθεί ο επιπλέον 
σταυρός. 

4. Τα αναπληρωματικά μέλη εκλέγονται και αυτά κατά βαθ¬ 
μίδα και καθένα, ανάλογα με τη σειρά που έχει στο ψηφοδέλ¬ 
τιο, αναπληρώνει το αντίστοιχο μέλος της αντίστοιχης βαθμί- 
δος που εκλέγεται. 

Αρθρο 6 
Ενστάσεις 

1. Οι ενστάσεις κατά τη διεξαγωγή της ψηφοφορίας υπο¬ 
βάλλονται στην Εφορευτική Επιτροπή που αποφασίζει κατά 
πλειοψηφία. 

2. Ενστάσεις κατά του αποτελέσματος των εκλογών υπο¬ 
βάλλονται στο Δ.Σ. του Νοσοκομείου που αποφασίζει στην 
πρώτη του συνεδρίαση μετά την υποβολή της ένστασης. 

3. Οι ενστάσεις στο Δ.Σ. πρέπει να υποβληθούν μέσα σε 
δέκα (10) ημέρες από τη διεξαγωγή των αρχαιρεσιών. Ενστά¬ 
σεις που υποβάλλονται μετά την παρέλευση 10 ημερών δεν 
εξετάζονται. 

Αρθρο 7 

Συγκρότηση ΝΟ.Ε. 

Μέσα σε δέκα (10) ημέρες από τη διεξαγωγή της εκλογής, 
ο Διευθυντής της Νοσηλευτικής Υπηρεσίας συγκαλεί σε συ¬ 
νεδρίαση τα εκλεγέντα μέλη της ΝΟ.Ε. τακτικά και αναπλη¬ 
ρωματικά. 

Τα τακτικά μέλη εκλέγουν μεταξύ των Προϊσταμένων τον 
Αντιπρόεδρο της ΝΟ.Ε. και μεταξύ των Νοσηλευτών - Επι- 
σκεπτριών — Μαιών το Γραμματέα της ΝΟ.Ε. 

2. Μέλος που αδικαιολόγητα δεν προσέρχεται δύο φορές 
συνέχεια στη συνεδρίαση συγκρότησης, θεωρείται ότι δεν 
αποδέχεται την εκλογή του και στη θέση του καλείται ο πρώ¬ 
τος αναπληρωματικός. 

Αρθρο 8 

Λειτουργία ΝΟ.Ε. 

1. Η ΝΟ.Ε. συνεδριάζει τακτικά μια φορά το μήνα και έκτα¬ 
κτα όταν υπάρχουν σοβαρά και επείγοντα θέματα για συζή¬ 
τηση, ύστερα από πρόσκληση του Προέδρου. 

Η ΝΟ.Ε. συνέρχεται σε έκτακτη συνεδρίαση εφ’ όσον το 
ζητήσουν με έγγραφό τους προς τον Πρόεδρο τα 2/3 των με¬ 
λών της και για συγκεκριμένα θέματα. Επίσης ο Πρόεδρος 
του Δ.Σ. του Νοσοκομείου μπορεί να ζητήσει με έγγραφό του 
προς τον Πρόεδρο της ΝΟ.Ε. έκτακτη συνεδρίασή της, ορίζο¬ 
ντας και τα θέματα για τα οποία ζητάει την έκτακτη συνε¬ 
δρίαση. 

2. Η ΝΟ.Ε. βρίσκεται σε απαρτία εφ’ όσον είναι παρόντα τα 
μισό συν ένα των μελών. 

3. Οι αποφάσεις παίρνονται κατά πλειοψηφία των παρό¬ 
ντων μελών. Σε ισοψηφία υπερτερεί η άποψη με την οποία 
τάσσεται η ψήφος του Προέδρου. 

4.0 Πρόεδρος καταρτίζει την Ημερήσια Διάταξη των θεμά¬ 
των προς συζήτηση, σε κάθε συνεδρίαση, την οποία και συνα- 
ποστέλει με την πρόσκληση, σε κάθε μέλος, τουλάχιστον δύο 
ημέρες πριν από την ημέρα συνεδρίασης. Η πρόσκληση για 
έκτακτες συνεδριάσεις μπορεί να αποστέλλεται και αυθημε¬ 
ρόν, εφ’ όσον το επιβάλλει η σοβαρότητα ή το επείγον του θέ¬ 
ματος για το οποίο συγκαλείται η έκτακτη συνεδρίαση. 

5. Η πρόσκληση με την Ημερήσια Διάταξη των θεμάτων 
στέλνεται και στα αναπληρωματικά μέλη. 

Η πρόσκληση με την Ημερήσια Διάταξη στέλνεται επίσης 
στους Τομεάρχες των Νοσηλευτικών Τομέων οι οποίοι κα¬ 
λούνται να συμμετέχουν στις συνεδριάσεις. 

6. Σε περίπτωση απουσίας, κωλύματος ή αδυναμίας για 
οποιοδήποτε λόγο τακτικού μέλους, στις συνεδριάσεις συμ¬ 
μετέχει με δικαίωμα ψήφου το αντίστοιχο αναπληρωμα¬ 
τικό. 


7. Τον Πρόεδρο αναπληρώνει σε κάθε περίπτωση ο Αντι¬ 
πρόεδρος. 

8. Το μέλος που απουσιάζει αδικαιολόγητα από τις συνε¬ 
δριάσεις της ΝΟ.Ε., περισσότερες από τρεις (3) φορές συνέ¬ 
χεια ή περισσότερες από πέντε (5) σε δέκα συνεχόμενες συ¬ 
νεδριάσεις, αντικαθίσταται. 

9. Αντικατάσταση μέλους τακτικού ή αναπληρωματικού γί¬ 
νεται και: 

α) λόγω παραίτησης από τη θέση ή συνταξιοδότησης, 
β) λόγω κατάληψης θέσης ανώτερου βαθμού 
γ) λόγω υποβολής παραίτησης 
δ) λόγω θανάτου. 

Η αντικατάσταση γίνεται για το υπόλοιπο της θητείας με 
νέα ψηφοφορία από τη Γ.Σ. των μελών της Νοσηλευτικής 
Υπηρεσίας, με εφαρμογή των αντίστοιχων διαδικασιών που 
ορίζονται με αυτή την απόφαση. 

Εάν το χρονικό διάστημα που απομένει για να συμπληρωθεί 
η τριετής θητεία της Επιτροπής είναι λιγότερο από έξι (6) μή¬ 
νες, η αντικατάσταση γίνεται από τους κατά σειρά επιλαχό- 
ντες στο ψηφοδέλτιο κατά βαθμίδα. 

Μέχρι να ολοκληρωθεί η διαδικασία αντικατάστασης, η 
ΝΟ.Ε. μπορεί να συνεδριάζει με τα υπόλοιπα μέλη, εφόσον 
δεν είναι λιγότερα από τρία (3) επί πενταμελούς ή πέντε (5) 
επί επταμελούς. 

Αρθρο 9 

Ανάκληση Μελών ΝΟ.Ε. 

1. Κάθε μέλος της ΝΟ.Ε. είναι ανακλητό, πλην του Προέ¬ 
δρου. Η ανάκληση γίνεται από τη Γ.Σ. των μελών του Νοση¬ 
λευτικού Τομέα. 

2. Για να κινηθεί η διαδικασία της ανάκλησης απαιτείται να 
το ζητήσουν το 40% των μελών του Τομέα. 

3. Η πρόταση ανάκλησης υποβάλλεται γραπτά στον Τομε- 
άρχη που είναι υποχρεωμένος να συγκαλέσει έκτακτη Γ.Σ. 
μέσα σ’ ένα μήνα απ’ την υποβολή της αίτησης, με μόνο θέμα 
την πρόταση ανάκλησης. 

4. Η έκτακτη Γ.Σ. με μυστική ψηφοφορία, αποφασίζει πάνω 
στην πρόταση την ψηφοφορία διεξάγει Εφορευτική Επιτροπή 
που εκλέγεται από το Νοσηλευτικό Προσωπικό του Τομέα, 
σύμφωνα με τα οριζόμενα σ’ αυτή την απόφαση για ανάδειξη 
και λειτουργία της Εφορευτικής Επιτροπής διεξαγωγής των 
εκλογών της ΝΟ.Ε. 

Η ψηφοφορία γίνεται την ίδια μέρα. 

Η Γ.Σ. ψηφίζει με ένα ΝΑΙ ή ΟΧΙ πάνω στην πρόταση. 

Εφ’ όσον υπερψηφιστεί η πρόταση ανάκλησης, τότε η ίδια 
Εφορευτική Επιτροπή ορίζει μέσα σε δέκα (10) ημέρες νέα 
ψηφοφορία για την ανάδειξη του νέου μέλους στη θέση του 
ανακληθέντος. 

Η εκλογή γίνεται σύμφωνα με τα οριζόμενα σ αυτή την 
απόφαση. 

Το νέο μέλος εκλέγεται για το υπόλοιπο της θητείας. 
Αρθρο 10 

Γενική Συνέλευση Τομέα Νοσηλευτικής Υπηρεσίας 

1. Η Γ.Σ. του Τομέα της Νοσηλευτικής Υπηρεσίας αποτε- 
λείται από όλο το Νοσηλευτικό προσωπικό που υπηρετεί σε 
τμήματα και μονάδες του τομέα. 

2. Η Γ.Σ. του Τομέα συνέρχεται τακτικά μία φορά το 6μηνο 
και αποφασίζει για κάθε θέμα που αφορά τη λειτουργία του 
Τομέα. Η Γ.Σ. συγκαλείται από τον Τομεάρχη του αντίστοιχου 
τομέα της Νοσηλευτικής Υπηρεσίας, που κοινοποιεί την από¬ 
φαση σύγκλησης μαζί με την Ημερήσια Διάταξη των θεμάτων 
στα μέλη δέκα (10) τουλάχιστον ημέρες νωρίτερα. 

3. Στις συνεδριάσεις της Γενικής Συνέλευσης του Τομέα 
της Νοσηλευτικής Υπηρεσίας προεδρεύει ο Τομεάρχης και 
σε απουσία του η (ο) αρχαιότερη Προϊσταμένη Νοσηλευτικού 

Τμήματος. Χρέη Γραμματέα εκτελεϊ μία των Νοσηλευτριών 
που ορίζεται από την Γενική Συνέλευση. 

Αρθρο 11 
Γ ενική Διάταξη 

Όπου η ΝΟ.Ε. παραλείπει την άσκηση των αρμοδιοτήτων 
της, οι αρμοδιότητες αυτές ασκούνται απευθείας απά τον 
Πρόεδρο του Δ.Σ. του Νοσοκομείου. 

Από τις διατάξεις αυτής της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Αυγούστου 1996 

Ο ΥΦΥΠΟΥΡΓΟΣ 

ΦΡΑΓΚΛΙΝΟΣ ΠΑΠΑΔΕΛΗΣ 
-♦- 

Αριθ. ΥΠΠΟ/ΔΙΟΙΚ/Α/40843 (2) 

Σύσταση προσωποπαγών θέσεων σε υφιστάμενους κλάδους 
και ειδικότητες του Υπουργείου Πολιτισμού σύμφωνα με 
τις διατάξεις του άρθρου 25 του Ν. 2190/94. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 25, του Ν. 2190/94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων διοί¬ 
κησης». 

β) Του άρθρου 22, παρ. 3, του Ν. 2362/95 «περί Δημοσίου 
Λογιστικού, ελέγχου των δαπανών του Κράτους και άλλες δια¬ 
τάξεις». 

γ) Του Π.Δ/τος 611 /77 «περί κωδικοποιήσεως εις ενιαίον 
κείμενον υπό τίτλον «Υπαλληλικός Κώδιξ», των ισχυουσών 
διατάξεων των αναφερόμενων εις την κατάστασιν των υπαλ¬ 
λήλων του Δημοσίου και των Ν.Π.Δ.Δ. 

δ) Του Π.Δ/τος 941 /77 «περί Οργανισμού του Υπουργείου 
Πολιτισμού». 

2. Την αριθ. ΔΙΠΙΔΔ/Α2/7497/15.3.1994 εγκύκλιο του 
Υπουργείου Προεδρίας της Κυβέρνησης που αφορά στην 
επαναπρόσληψη απολυθέντων κατά το άρθρο 25 του Ν. 
2190/94. 

3. Την αριθ. ΥΠΠΟ/ΔΙΟΙΚ/Α7/45460/6.9.94 κοινή από¬ 
φαση των Υπουργών Προεδρίας της Κυβέρνησης, Οικονομι¬ 
κών και Πολιτισμού με την οποία καθορίστηκε ο αριθμός επα- 
ναπροσλαμβανομένων υπαλλήλων, κατά ειδικότητα, για την 
κάλυψη παγίων και διαρκών αναγκών του Υπουργείου Πολιτι¬ 
σμού. 

4. Την αριθ. ΥΠΠΟ/ΔΙΟΙΚ/Α7/62192/15.12.1995 κοινή 
απόφαση των Υπουργών Οικονομικών και Πολιτισμού, η 
οποία δημοσιεύθηκε στο αριθ. 1067/Β/29.12.1995 ΦΕΚ, 
που αφορά στον καθορισμό αριθμού επαναπροσλαμβανομέ- 
νων υπαλλήλων, κατά το Α' εξάμηνο του 1996, για την κά¬ 
λυψη παγίων και διαρκών αναγκών του Υπουργείου Πολιτι¬ 
σμού. 

5. Το αριθ. 2038672/19.6.1996 έγγραφο του Γ ενικού Λο¬ 
γιστηρίου του Κράτους, το οποίο αφορά στην εγγραφή πρό¬ 
βλεψης εννέα (9) θέσεων επαναπροσλαμβανόμενου προσω¬ 
πικού του ΥΠ.ΠΟ, σύμφωνα με τις διατάξεις του Ν. 2190/94. 

6. Το γεγονός ότι από τις διατάξεις αυτής της απόφασης, 
προκαλείται δαπάνη της οποίας το ύψος ανέρχεται στο ποσό 
των 13.377.000 δρχ., και έχει εγγράφει στον αριθ. κωδικό 
Φ.21 - 110 ΚΑΕ 0211 κ.λπ. προϋπολογισμού εξόδων του 
Υπουργείου Πολιτισμού τρέχοντος οικ. έτους, αποφασί¬ 
ζουμε: 

Α. Συνιστώνται σε Κλάδο ΔΕ20 Εργατοτεχνιτών του 
Υπουργείου Πολιτισμού δύο (2) θέσεις μόνιμου προσωπικού, 


ως προσωποπαγείς, οι οποίες καταργούνται στην περίπτωση 
που θα κενωθούν, για οποιοδήποτε λόγο. Στις θέσεις αυτές 
θα διορισθεί επαναπροσλαμβανόμενο στο ΥΠ.ΠΟ προσωπικό 
το οποίο εμπίπτει στις διατάξεις του άρθρου 25, του Ν. 2190/ 
94: 

Β. Συνιστώνται σε υφιστάμενες ειδικότητες του ίδιου 
Υπουργείου οι κατωτέρω αναφερόμενες, κατά ειδικότητα, 
θέσεις με σχέση εργασίας ιδιωτικού δικαίου αορίστου χρό¬ 
νου, ως προσωποπαγείς, οι οποίες καταργούνται στην περί¬ 
πτωση που θα κενωθούν, για οποιοδήποτε λόγο. 

Στις θέσεις αυτές θα επαναπροσληφθεί το προσωπικό που 
εμπίπτει στις διατάξεις του άρθρου 25, παρ. 2, του Ν. 2190/ 
94, το οποίο δεν επιθυμεί την επαναφορά του σε μόνιμες θέ¬ 
σεις: 

1. Εργατοτεχνικού προσωπικού τέσσερις (4) θέσεις 

2. Εργατών δύο (2) θέσεις 
Σύνολο: έξι (6) θέσεις 

(Αριθ. Βεβ. ΥΕΕ/ΥΠΠΟ/3458/23.8.1996) 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Αυγούστου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΣΤΑΥΡΟΣ ΜΠΕΝΟΣ 

-♦- 

Αριθ. ΥΠΠΟ/ΔΙΟΙΚ/Α/40842 (3) 

Σύσταση προσωποπαγών θέσεων σε υφιστάμενους κλάδους 

κρι ειδικότητες του Υπουργείου Πολιτισμού σύμφωνα με 

τις διατάξεις του άρθρου 13 του άρθρου 25 Ν. 2190/94. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 25, του Ν. 2190/94 «Σύσταση ανεξάρτητης 
αρχής για την επιλογή προσωπικού και ρύθμιση θεμάτων διοί¬ 
κησης». 

β) Του άρθρου 22, παρ. 3, του Ν. 2362/95 «περί Δημοσίου 
Λογιστικού, ελέγχου των δαπανών του Κράτους και άλλες δια¬ 
τάξεις». 

γ) Του Π.Δ/τος 611/77 «περί κωδικοποιήσεως εις ενιαίον 
κείμενον υπό τίτλον «Υπαλληλικός Κώδιξ», των ισχυουσών 
διατάξεων των αναφερόμενων εις την κατάστασιν των υπαλ¬ 
λήλων του Δημοσίου και των Ν.Π.Δ.Δ. 

δ) Του Π.Δ/τος 941 /77 «περί Οργανισμού του Υπουργείου 
Πολιτισμού». 

2. Την αριθ. ΔΙΠΙΔΔ/Α2/7497/15.3.1994 εγκύκλιο του 
Υπουργείου Προεδρίας της Κυβέρνησης που αφορά στην 
επαναπρόσληψη απολυθέντων κατά το άρθρο 25 του Ν. 
2190/94. 

3. Την αριθ. ΥΠΠΟ/ΔΙΟΙΚ/Α7/6270/17.1.96 κοινή από¬ 
φαση των Υπουργών Εσωτερικών, Δημόσιας Διοίκησης και 
Αποκέντρωσης, Πολιτισμού και Οικονομικών, με την οποία 
καθορίστηκε ο αριθμός επαναπροσλαμβανομένων υπαλλή¬ 
λων, κατά ειδικότητα, σύμφωνα με τις διατάξεις της παρ. 13 
του άρθρου 25 του Ν. 2190/94, για την κάλυψη παγίων και 
διαρκών αναγκών του Υπουργείου πολιτισμού. 

4. Την αριθ. ΥΠΠΟ/ΔΙΟΙΚ/Α7/11312/29.2.1996 κοινή 
απόφαση των Υπουργών Οικονομικών και Πολιτισμού, η 
οποία δημοσιεύθηκε στο αριθ. 164/Β/14.3.1996 ΦΕΚ, που 
αφορά στον καθορισμό αριθμού επαναπροσλαμβανομένων 
υπαλλήλων, σύμφωνα με τις διατάξεις της παρ. 13 του άρ¬ 
θρου 25 του Ν. 2190/94, κατά το Α' εξάμηνο του 1996, για 
την κάλυψη πάγιων και διαρκών αναγκών του Υπουργείου Πο¬ 
λιτισμού.. 

5. Το αριθ. 2049850/4734/24.7.1996 έγγραφο του Γένι- 

κού Λογιστηρίου του Κράτους, το οποίο αφορά στην εγγραφή 
πρόβλεψης σαράντα οκτώ (48) θέσεων επαναπροσλαμβανό¬ 
μενου προσωπικού του ΥΠ.ΠΟ, σύμφωνα με τις διατάξεις του 
Ν. 2190/94 (παρ. 13, άρθρου 25 του Ν. 2190/94). 

6. Το γεγονός ότι από τις διατάξεις αυτής της απόφασης, 
προκαλείται δαπάνη της οποίας το ύψος ανέρχεται στο ποσό 
των 55.081.974 δρχ., και έχει εγγράφει στον αριθ. κωδικό 
Φ.21 - 110 ΚΑΕ 0211,0311 κ.λπ. προϋπολογισμού εξόδων 
του Υπουργείου Πολιτισμού τρέχοντος οικ. έτους, αποφασί¬ 
ζουμε: 

Α. Συνιστώνται σε υφιστάμενους Κλάδους του Υπουργείου 
Πολιτισμού οι κατωτέρω αναφερόμενες, κατά Κλάδο, θέσεις 
μόνιμου προσωπικού ως προσωποπαγείς, οι οποίες καταρ- 
γούνται στην περίπτωση που θα κενωθούν, για οποοδήποτε 
λόγο. Στις θέσεις αυτές θα διορισθεί επαναπροσλαμβανό¬ 
μενο στο ΥΠ.ΠΟ προσωπικό το οποίο εμπίπτει στις διατάξεις 
του άρθρου 25, παρ. 13, του Ν. 2190/94: 

1. ΠΕ2 Αρχαιολόγων επτά (7) θέσεις 

2. ΠΕ3 Αρχιτεκτόνων τρεις (3) θέσεις 

3. ΠΕ4 Πολ. Μηχανικών μία (1) θέση 

4. ΔΕΙ Διοικητικού μία (1) θέση 

5. ΔΕ22 Φύλαξης - Πληροφόρησης δύο (2) θέσεις 

6. ΔΕ6 Συντηρητών Έργων Τέχνης μία (1) θέση 

7. ΔΕ20 Εργατοτεχνιτών οκτώ (8) θέσεις 

8. ΥΕ6 Εργατοτεχνιτών δώδεκα (12) θέσεις 
Σύνολο: τριάντα πέντε (35) θέσεις 

Β. Συνιστώνται σε υφιστάμενες ειδικότητες του ίδιου 
Υπουργείου οι κατωτέρω αναφερόμενες, κατά ειδικότητα, 
θέσεις με σχέση εργασίας ιδιωτικού δικαίου αορίστου χρό¬ 
νου, ως προσωποπαγείς, οι οποίες καταργούνται στην περί¬ 
πτωση που θα κενωθούν, για οποιοδήποτε λόγο. 

Στις θέσεις αυτές θα επαναπροσληφθεί το προσωπικό που 
εμπίπτει στις διατάξεις του άρθρου 25, παρ. 2, του Ν. 2190/ 
94, το οποίο δεν επιθυμεί την επαναφορά του σε μόνιμες θέ¬ 
σεις: 

1. Εργατοτεχνικού προσωπικού δώδεκα (12) θέσεις 

2. Εργατών μία (1) θέση 
Σύνολο: δεκατρείς (13) θέσεις 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Αυγούστου 1996 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΣΤΑΥΡΟΣ ΜΠΕΝΟΣ 

-♦- 

Αριθ. ΥΠΠΟ/ΔΙΟΙΚ/Α/40820 (4) 

Καθορισμός αριθμού επαναπροσλαμβανομένων υπαλλήλων 
(παρ. 13 του άρθρου 25 του Ν. 2190/94), κατά το Β' εξά¬ 
μηνο του 1996, για την κάλυψη παγίων και διαρκών ανα¬ 
γκών του Υπουργείου Πολιτισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: ' 

1. Τις διατάξεις: της παρ. 13 του άρθρου 25 του Ν. 
2190/94 «σύσταση ανεξάρτητης αρχής για την επιλογή προ¬ 
σωπικού και ρύθμιση θεμάτων διοίκησης» και της παρ. 6 του 
άρθρου 14 του Ν. 2266/94. 

2. Το Π .Δ. 941 /77 για τον Οργανισμό του Υπουργείου Πολι¬ 
τισμού. 

3. Τις αριθ. 6270/17.1.1996 και 23933/14.5.1996 κοινές 
αποφάσεις των Υπουργών Εσωτερικών, Δημόσιας Διοίκησης 
και Αποκέντρωσης, Πολιτισμού και Οικονομικών για τον κα¬ 
θορισμό αριθμού θέσεων υφισταμένων ή συσταθησομένων, 
κατά ειδικότητα, που θα καλυφθούν με επαναπρόσληψη απο- 
λυθέντων της παρ. 13 του άρθρου 25 του Ν. 2190/94, στο 
Υπουργείο Πολιτισμού. 


4. Τις διατάξεις του άρθρου 27 του Ν. 2081 /92 (ΦΕΚ 154/ 
Α/92) και το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋπολογι¬ 
σμού ύψους 42.000.000 δρχ. περίπου ετησίως, η οποία θα 
καλυφθεί με μεταφορά πίστωσης από τον ειδικό φορέα 23 - 
240 και ΚΑΕ 5295. 

5. Την ύπαρξη επιτακτικών και επειγουσών αναγκών ανα- 
γομένων στους τομείς της Πολιτιστικής Κληρονομιάς και Πο¬ 
λιτιστικής Ανάπτυξης, αρμοδιότητας του Υπουργείου Πολιτι¬ 
σμού, αποφασίζουμε: 

1. Καθορίζουμε σε δέκα πέντε (15) τον αριθμό των επανα¬ 
προσλαμβανομένων, σύμφωνα με τις διατάξεις της παρ. 13 
του άρθρου 25 του Ν. 2190/94 και της παρ. 6 του άρθρου 14 
του Ν. 2266/94, υπαλλήλων στο Υπουργείο Πολιτισμού κατά 
το Β' εξάμηνο του 1996. 

2. Από το ανωτέρω προσωπικό, τα δώδεκα (12) άτομα αντι¬ 
στοιχούν στο 20% του συνολικού αριθμού (60 άτομα) που 
εγκρίθηκε με την αριθ. 6270/17.1.1996 κ.υ.α. (παρ. 13 του 
άρθρου 25 του Ν. 2190/1994) και τα τρία (3) άτομα στο 100% 
του προσωπικού που εγκρίθηκε με την αριθ. 23933/ 
14.5.1996 κ.υ.α. (παρ. 13τουάρθρου 25του Ν. 2190/94, σε 
συνδυασμό με την παρ. 6 του άρθρου 14 του Ν. 2266/94). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Αυγούστου 1996 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΣΤΑΥΡΟΣ ΜΠΕΝΟΣ 

-♦- 

Αριθ. ΥΠΠΟ/ΔΙΛΑΠ/Γ/24691/40875 (5) 

Χαρακτηρισμός ως ιστορικών διατηρητέων μνημείων δύο (2) 

κτιρίων, επί της οδού Αγησιλάου 64 - 68, ιδ. Λάδη και Πα- 

παδολιά, στη Σπάρτη, Ν. Λακωνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ. Α'/ 

26.7.1985, 

β) του άρθρου 52 του Ν. 5351/1932 «περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 216/ 
1943 και τροποποιήθηκε με το άρθρο 32 παρ. 5 του Ν. 1337/ 
1983 και ισχύει, 

γ) του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830», 

δ) του Ν. 2039 «περί κύρωσης της Σύμβασης για την προ¬ 
στασία της Αρχιτεκτονικής Κληρονομιάς της Ευρώπης (ΦΕΚ 
61/Α/13.4.1992), 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.1992 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών του 
ίδιου Υπουργείου (ΦΕΚ 210/τ. Β724.3.1992). 

3. Την ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.1991 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής» «Με εντολή 
Υπουργού» στους Γ εν. Γ ραμματεϊς, Γ εν. Δ/ντές και Προϊστα¬ 
μένους των Δ/νσεων, Τμημάτων και Γ ραφείων της Κεντρικής 
Υπηρεσίας του ΥΠ.ΠΟ. 

4. Το Π.Δ. 161 /2Θ.4.84 (ΦΕΚ 54/Α/30.4.1984) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλλου. 

6. Την κατά πλειοψηφία γνωμοδότηση του Κεντρικού Συμ- 

βουλίου Νεωτ. Μνημείων με αριθμό 17/20.6.1996, αποφασί¬ 
ζουμε: . . 

Χαρακτηρίζουμε ως ιστορικά διατηρητέα μνημεία, τα δυο 
(2) κτίρια επί των οδών Αγησιλάου 64 — 68, ιδιοκτησίας Λάδη 
και Παπαδολιά, στη Σπάρτη Ν. Λακωνίας γιατί αποτελούν 
τμήμα του οικοδομικού συνόλου του ιστορικού ιστού της πό¬ 
λης της Σπάρτης, χαρακτηριστικά δείγματα αρχιτεκτονικής με 
πλούσια νεοκλασσικά στοιχεία σημαντικά για την μελέτη της 
ιστορίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της Κυ- 

βερνήσεως. 

Αθήνα, 31 Ιουλίου 1996 

Ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-♦- 

Αριθ. ΥΠΠΟ/ΔΙΛΑΠ/Γ/40800/2475 (6) 

Χαρακτηρισμός ως ιστορικού διατηρητέου μνημείου του κτι¬ 
ρίου στην οδό 'Αγιδος 28 στη Σπάρτη, ιδ. Τρικάκη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ. Α/ 
26.7.1985, 

β) του άρθρου 52 του Ν. 5351/1932 «περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 2^ 6/ 

1943 και τροποποιήθηκε με το άρθρο 32 παρ. 5 του Ν. 1337/ 

1983 και ισχύει, 

γ) του Ν. 1469/50 «περί προστασίας ειδικής κατηγορίας οι- 
κοδομημάτων και έργων τέχνης μεταγενεστέρων του 1830», 
δ) του Ν. 2039 «περί κύρωσης της Σύμβασης για την προ¬ 
στασία της Αρχιτεκτονικής Κληρονομιάς της Ευρώπης (ΦΕΚ 
61/Α/13.4.1992), 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.1992 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών του 
ίδιου Υπουργείου (ΦΕΚ 210/τ. Β/24.3.1992). 

3. Την ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.1991 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής» «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊστα¬ 
μένους των Δ/νσεων, Τμημάτων και Γ ραφείων της Κεντρικής 
Υπηρεσίας του ΥΠ.ΠΟ. 

4. Το Π.Δ. 161 /26.4.84 (ΦΕΚ 54/Α/30.4.1984) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλλου. 

6. Την κατά πλειοψηφία γνωμοδότηση του Κεντρικού Συμ¬ 
βουλίου Νεωτ. Μνημείων με αριθμό 17/20.6.1996, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το κτίριο 
ιδιοκτησίας Τριτάκη, στην οδό 'Αγιδος αρ. 28 στη Σπάρτη, 
διότι αποτελεί αξιόλογο δείγμα αστικής κατοικίας με στοιχεία 
κλασσικισμού, σημαντικού για τη μελέτη της ιστορίας της Αρ¬ 
χιτεκτονικής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Αυγούστου 1996 

Ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 


Αριθ. ΥΠΠΟ/ΔΙΛΑΠ/Γ/40798/2164 (7) 

Χαρακτηρισμός ως ιστορικού διατηρητέου μνημείου του κτι¬ 
ρίου ιδ. Ανδρέα Πετράκη, στην Ασή Γωνιά Ν. Χανιών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ. Α/ 
26.7.1985, 

β) του άρθρου 52 του Ν. 5351/1932 «περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 216/ 

1943 και τροποποιήθηκε με το άρθρο 32 παρ. 5 του Ν. 1337/ 

1983 και ισχύει, 

γ) του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830», 
δ) του Ν. 2039 «περί κύρωσης της Σύμβασης για την προ¬ 
στασία της Αρχιτεκτονικής Κληρονομιάς της Ευρώπης (ΦΕΚ 
61/Α/13.4.1992), 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.1992 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών του 
ίδιου Υπουργείου (ΦΕΚ 210/τ. Β/24.3.1992). 

3. Την ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.1991 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής» «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊστα¬ 
μένους των Δ/νσεων, Τμημάτων και Γ ραφείων της Κεντρικής 
Υπηρεσίας του ΥΠ.ΠΟ. 

4. Το Π.Δ. 161 /2Θ.4.84 (ΦΕΚ 54/Α/30.4.1984) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλλου. 

6. Την κατά πλειοψηφία γνωμοδότηση του Κεντρικού Συμ¬ 
βουλίου Νεωτ. Μνημείων με αριθμό 12/2.5.1996, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το κτίριο 
ιδιοκτησίας Ανδρέα Πετράκη, στην Ασή - Γωνιά Ν. Χανιών, 
διότι ανήκει σε οικογένεια τα μέλη της οποίας έχουν συνδεθεί 
με την ιστορία της Κρήτης, αλλά και με ιστορικά γεγονότα σε 
όλο τον Ελλαδικό χώρο, και αποτελεί σημείο αναφοράς για τις 
ιστορικές μνήμες των κατοίκων της περιοχής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Αυγούστου 1996 

Ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 

-♦- 

Αριθ. ΥΠΠΟ/ΔΙΛΑΠ/Γ/40799/247 2 (8) 

Χαρακτηρισμός ως ιστορικού διατηρητέου μνημείου του κτι¬ 
ρίου ιδ. ΠΙΚΠΑ στις οδούς Χαμαρέτου και Βρασίδου 82, 
στη Σπάρτη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ. Α/ 
26.7.1985, 

β) του άρθρου 52 του Ν. 5351/1932 «περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 216/ 
1943 και τροποποιήθηκε με το άρθρο 32 παρ. 5 του Ν. 1337/ 
1983 και ισχύει, 

γ) του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830», 
δ) του Ν. 2039 «περί κύρωσης της Σύμβασης για την προ- 

στασ'ια της Αρχιτεκτονικής Κληρονομιάς της Ευρώπης (ΦΕΚ 
61/Α/13.4.1992), 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 

10.3.1992 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών του 
ίδιου Υπουργείου (ΦΕΚ 210/τ. Β724.3.1992). 

3. Την ΥΠΠΟ/ΓΝΟΣ/49095/30.10.1991 (ΦΕΚ 987/Β/ 

28.11.1991 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής» «Με εντολή 
Υπουργού» στους Γεν. Γραμματείς, Γεν. Δ/ντές και Προϊστα¬ 
μένους των Δ/νσεων, Τμημάτων και Γ ραφείων της Κεντρικής 
Υπηρεσίας του ΥΠ.ΠΟ. 

4. Το Π.Δ. 161 /2Θ.4.84 (ΦΕΚ 54/Α/30.4.1984) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλλου. 

6. Την κατά πλειοψηφία γνωμοδότηση του Κεντρικού Συμ¬ 
βουλίου Νεωτ. Μνημείων με αριθμό 17/20.6.1996, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το κτίριο 
ιδιοκτησίας ΠΙΚΠΑ στις οδούς Χαμαρέτου και Βρασίδου 82, 
στην Σπάρτη, διότι αποτελεί αξιόλογο δείγμα κτιρίου, σημα¬ 
ντικό για τη μελέτη της ιστορίας της Αρχιτεκτονικής και είναι 
άμεσα συνδεδεμένο με τις μνήμες των κατοίκων της περιο¬ 
χής- .. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Αυγούστου 1996 

Ο ΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-♦- 

Αριθ. ΥΠΠΟ/ΔΙΛΑΠ/Γ/40847/2650 (9) 

Χαρακτηρισμός ως ιστορικού διατηρητέου μνημείου του κτι¬ 
ρίου ιδ. Αντωνιάδου - Καρπασινού, στην οδό =άνθου 8, 

στην Μυτιλήνη και ορισμός ζώνης προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ. Α7 
26.7.1985, 

β) του άρθρου 52 του Ν. 5351/1932 «περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 216/ 
1943 και τροποποιήθηκε με το άρθρο 32 παρ. 5 του Ν. 1337/ 
1983 και ισχύει, 

γ) του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830», 

δ) του Ν. 2039 «περί κύρωσης της Σύμβασης για την προ¬ 
στασία τη Αρχιτεκτονικής Κληρονομιάς της Ευρώπης (ΦΕΚ 
61/Α/137.1992), 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 

10.3.1992 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών του 
ίδιου Υπουργείου (ΦΕΚ 210/τ. Β724.3.1992). 

3. Την ΥΠΠΟ/ΓΝΟΣ/49095/30.10.1991 (ΦΕΚ 987/Β/ 

28.11.1991 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής» «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊστα¬ 
μένους των Δ/νσεων, Τμημάτων και Γ ραφείων της Κεντρικής 
Υπηρεσίας του ΥΠ.ΠΟ. 

4. Το Π.Δ. 161 /2Θ.4.84 (ΦΕΚ 54/Α/30.4.1984) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλλου. 

6. Την ομόφωνη γνωμοδότηση του Κεντρικού Συμβουλίου 


Νεωτ. Μνημείων με αριθμό 18/11.7.1996, αποφασίζουμε: 

Χαρακτηρίζουμε ως ιστορικό διατηρητέο μνημείο το κτίριο 
ιδιοκτησίας Όλ. Αντωνιάδου - Καρπασινού, στην οδό Ξάνθου 
8 στη Μυτιλήνη, διότι αποτελεί αξιόλογο δείγμα αρχιτεκτονι¬ 
κής των αρχών του αιώνα μας, σημαντικό για τη μελέτη της 
ιστορίας της Αρχιτεκτονικής. Για την ανάδειξή του μνημείου, 
ορίζεται ζώνη προστασίας ο περιβάλλων χώρος ως τα όρια της 
ιδιοκτησίας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 25 Ιουλίου 1996 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/40848/2163 (10) 

Χαρακτηρισμός ως ιστορικού διατηρητέου μνημείου του κτι¬ 
ρίου ιδ. Πνευματικού Κέντρου Καλαμωτής, στην Καλα¬ 
μωτή Μαστιχοχωρίων Χίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ. Α7 
26.7.1985, 

β) του άρθρου 52 του Ν. 5351/1932 «περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 216/ 
1943 και τροποποιήθηκε με το άρθρο 32 παρ. 5 του Ν. 1337/ 

1983 και ισχύει, 

γ) του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830», 

δ) του Ν. 2039 «περί κύρωσης της Σύμβασης για την προ¬ 
στασία της Αρχιτεκτονικής Κληρονομιάς της Ευρώπης (ΦΕΚ 
61 /Α/13.4.1992), 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 

10.3.1992 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών του 
ίδιου Υπουργείου (ΦΕΚ 210/τ. Β724.3.1992). 

3. Την ΥΠΠΟ/ΓΝΟΣ/49095/30.10.1991 (ΦΕΚ 987/Β/ 

28.11.1991 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής» «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊστα¬ 
μένους των Δ/νσεων, Τμημάτων και Γ ραφείων της Κεντρικής 
Υπηρεσίας του ΥΠ.ΠΟ. 

4. Το Π .Δ. 161 /26.4.84 (ΦΕΚ 54/Α/30.4.1984) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 12/2.5.1996, αποφασίζουμε: 

Χαρακτηρίζουμε ως ιστορικό διατηρητέο μνημείο το κτίριο 
ιδιοκτησίας Πνευματικού Κέντρου Καλαμωτής, στην Καλα¬ 
μωτή Μαστιχοχωρίων Χίου, διότι αποτελεί αξιόλογο δείγμα 
λαϊκής αρχιτεκτονικής και τμήμα συνόλου του παραδοσιακού 
οικισμού, και είναι σημαντικό για την μελέτη της ιστορίας της 
Αρχιτεκτονικής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 25 Ιουλίου 1996 
Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

Αριθ. ΥΠΠΟ/ΔΙΛΑΠ/Γ/40846/2434 (11) 

Χαρακτηρισμός ως ιστορικού διατηρητέου μνημείου του κτι¬ 
ρίου ιδ. Ιωάννη Μπορέτου, στις οδούς Γκορτσολόγου 103, 

και Κλεομβρότου, στη Σπάρτη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τ. Α7 
26.7.1985, 

β) του άρθρου 52 του Ν. 5351/1932 «περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 216/ 

1943 και τροποποιήθηκε με το άρθρο 32 παρ. 5 του Ν. 1337/ 

1983 και ισχύει, 

γ) του Ν. 1469/50 «περί προστασίας ειδικής κατηγορίας οι¬ 
κοδομή μάτων και έργων τέχνης μεταγενεστέρων του 1830», 

δ) του Ν. 2039 «περί κύρωσης της Σύμβασης για την προ¬ 
στασία της Αρχιτεκτονικής Κληρονομιάς της Ευρώπης (ΦΕΚ 
61 /Α/13.4.1992), 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.1992 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών του 
ίδιου Υπουργείου (ΦΕΚ 210/τ. Β/24.3.1992). 

3. Την ΥΠΠΟ/ΓΝΟΣ/49095/28.11.1991 (ΦΕΚ 987/Β/ 
28.11.1991 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής» «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊστα¬ 
μένους των Δ/νσεων, Τμημάτων και Γ ραφείων της Κεντρικής 
Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.1984) «περίανα- 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 17/20.6.1996, αποφασίζουμε: 

Χαρακτηρίζουμε ως ιστορικό διατηρητέο μνημείο το κτίριο 
ιδιοκτησίας Ιωάννη Μπορέτου, στις οδούς Γκορτολόγου 103 
και Κλεομβρότου, στη Σπάρτη, διότι συνδιάζει την νεοκλασ- 
σική γνησιότητα της εποχής του με την ιστορικότητα και την 
ποιότητα της αρχιτεκτονικής του σύνθεσης και είναι σημα¬ 
ντικό για τη μελέτη της ιστορίας της Αρχιτεκτονικής. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 25 Ιουλίου 1996 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

- 4 -- 

Αριθ. Ε.Κ. 6076 (12) 

Παροχή αδείας για την αύξηση με δημόσια εγγραφή του Με¬ 
τοχικού Κεφαλαίου της «Μ.Ι. ΜΑΙΛΗΣ Α.Ε.Β.Ε.» και την ει¬ 
σαγωγή των μετοχών της από την παράλληλη στην κύρια 
αγορά του Χρηματιστηρίου Αξιών Αθηνών. 

(Απόφαση 80/24.7.1996 συνεδριάσεως του Δ.Σ. της Ε.Κ. 
θέμα 4ο) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/1920 «περί 
Ανωνύμων Εταιρειών», όπως τροποποιήθηκε, συμπληρώθηκε 
και ισχύει σήμερα. 

2. Τις διατάξεις του άρθρου 78 παρ. 1 β του Ν. 1969/1991 
«Εταιρείες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγιάνσεως της Κεφα¬ 
λαιαγοράς και άλλες διατάξεις», όπως τροποποιήθηκε, συ¬ 
μπληρώθηκε και ισχύει σήμερα με το άρθρο 18 του Ν. 
2198/94 ΦΕΚ 43 Α. 

3. Τις διατάξεις της παρ. 3 του άρθρου 3 του Π.Δ. 350/ 
1985 «περί καθορισμού των προϋποθέσεων εισαγωγής κινη¬ 
τών αξιών στο Χρηματιστήριο Αξιών Αθηνών Ενημερωτικό 
Δελτίο και το απόσπασμα πρακτικού των από 6.6.1996 συνε¬ 
δρίασης του Δ.Σ. του Χ.Α.Α., αποφασίζει ομόφωνα: 

Παρέχει την άδειά της για την αύξηση του Μετοχικού Κεφα¬ 
λαίου, με δημόσια εγγραφή της Εταιρείας «Μ. I. ΜΑΪΛΛΗΣ 
Α.Ε.Β.Ε.» και την εισαγωγή των μετοχών της από την παράλ¬ 
ληλη αγορά στην κύρια αγορά του Χρηματιστηρίου Αξιών Αθη¬ 
νών. 

Η άδεια αφορά την έκδοση 900.000 νέων κοινών ανώνυ¬ 
μων μετοχών, ονομαστικής αξίας δρχ. 250 ανά μετοχή. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


